Красимира Ненова
Любя Те, Исусе

chitanka.info

„Ако Ме любите, ще пазите Моите заповеди… Който има моите заповеди и ги пази, той Ме люби… Стойте в Моята любов. Ако пазите Моите заповеди, ще стоите в любовта Ми.“

Йоан 14:15,21 и 15:9,10

Припев:

О, колко лесно пеем ний: Любя Те, Исусе!

И колко често молиме: Води ме за ръка!

Възвишени чувства бликат със акорди от китара:

„Ще Те следвам даже ако трябва да умра!“

1. А мога ли да си обърна на удар другата страна?

На зло със зло да не отвърна

и на предател да простя?

Да мина с някой „втора миля“

и хляба си да разделя;

да мога с НЕ-то НЕ да кажа,

и ДА-то да е също ДА?

2. Дали на други не завиждам,

когато имат те успех;

тайно да ги ненавиждам,

а пък „приятел“ да съм с тях?

Нечестие дали не правя, това което носи срам?

Пълна мярка дали давам,

за мене както бих желал?

3. Дали врага си благославям, помагам на нуждаещ се?

И истината защитавам, макар за мен вреда да е?

Изпадналия дали съдя, а себе си да не виня?

Сила за слабия да бъда, приятел на самотния?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.